Къэбэрдей-Балъкъэрым зыщыхуагъэхьэзыр Кавказ Ищхъэрэ федеральнэ округым и члисэ нэхъ ин дыдэхэм ящыщ зыр къызэрызэIуахынум. ИкIэм нэблэгъа ухуэныгъэ лэжьыгъэхэр абы зэрыщекIуэкIыр КIуэкIуэ Юрий къипщытащ
Къэбэрдей-Балъкъэрым зыщыхуагъэхьэзыр Кавказ Ищхъэрэм щынэхъ ин дыдэхэм ящыщ зыуэ щытыну чли-сэр — щихъ пэлъытэ Магдалинэ Марие и члисэр къызэрызэIуахынум. Ухуэныгъэ лэжьыгъэхэр абы иджыпсту зэрыщекIуэкIыр къипщытащ КIуэкIуэ Юрий.
Абы республикэм исхэр поплъэ члисэр къыщрагъэжьауэ щыта 2004 гъэ лъандэрэ. А зэманым тхьэелъэIупIэр ухуэныр куэдрэ зэблэуащ, 2009 гъэм къагъэувы-Iэпащ.
Иужьрей илъэсым лэжьыгъэхэр ирагъэжьэжащ икIи Iуэху псори ягъэува графикым тету йокIуэкI. Иджырей технологиехэм тету икIи материал нэхъыфI дыдэхэр къагъэсэбэпурэ ящIа, метр зэбгъузэнатIэ мини 3-м щIигъу къызэрыкI ухуэныгъэм и щхьэр телъхьэныр нагъэблэгъащ, и кIуэцIри и щIыбри къращIыкI, пщIантIэр зэIузэпэщ ящI. Мыгувэу видеокамерэхэмрэ мафIэсым зыщыхъумэнымкIэ Iэмэпсымэхэмрэ ягъэувынущ. УхуакIуэхэм къалэн щащIащ члисэр чристэнхэм я махуэшхуэ нэхъыщхьэм — IутIыжым — ирихьэлIэу хьэзыр ящIыну. А махуэшхуэр мы гъэм накъыгъэм и 1-м тохуэ.
КъБР-м и Iэтащхьэр ухуэныгъэм щеплъым абы щIыгъуащ зыхуэфащэ министерствэхэмрэ ведомствэхэмрэ, Налшык къалэм и администрацэм и унафэщIхэр.
КъБР-м и Iэтащхьэмрэ
Правительствэмрэ я
пресс-IуэхущIапIэ.
